આ અપહરણનો માસ્ટર માઇન્ડ ભરત રમણલાલ મકવાણા અને કોમલ પટેલ છેલ્લા પાંચ વર્ષથી પ્રેમસંબંધમાં હતા. કોમલ બહેન સોનલના ઘરે રહેતી હતી અને ભરતને મળવા જતી ત્યારે અનેકવાર જયને સાથે લઈ જતી હતી. જેને કારણે ભરત જય પટેલના પરિચયમાં આવ્યો હતો. એટલું જ નહીં, તેના પિતા અમેરિકામાં રહેતા હોવાથી તેમની પાસે પૈસા હોવાની માહિતી મળી હતી. આમ, આજથી પંદર દિવસ પહેલા ભરતે રાજુ અને અર્પિત સાથે મળીને વટવા કેડિલા ક્રોસિંગ પાસે રાત્રે આઠ વાગ્યે અપહરણનો પ્લાન ઘડવા ભેગા થયા હતા. તેમણે ક્રાઇમ પેટ્રોલના એક એપિસોડ પરથી અપહરણનો પ્લાન ઘડી કાઢ્યો હતો. જેમાં તેમણે પ્રેમિકા કોમલની મદદ લેવાનું નક્કી કર્યું હતું.